બાર સાયન્સના આશ્ચર્યજનક પરિણામ બાદ મે સાહિત્યનો અભ્યાસ કરવાનું નક્કી કર્યું. ગુજરાતી સાહિત્ય તો હું જાતે જ વાંચી શકીશ માનીને અંગ્રેજી સાહિત્ય ભણવાનો નિર્ણય કર્યો. મુખ્ય વિષય અંગ્રેજી, પ્રથમ ગૌણ વિષય સંસ્કૃત અને દ્વિતીય ગૌણ વિષય ઈતિહાસ પસંદ કરીને હું આશ્રમરોડ પર આવેલ નવગુજરાત કેમ્પસની શ્રીમતી એસ. આર. એમ. આર્ટ્સ કોલેજમાં જોડાયો. ત્યાં શિક્ષકો માટે પ્રેરણારૂપ અને વિદ્યાર્થીઓ માટે આદર્શ સમાન શ્રીમતી ઈન્દિરાબે’ન નિત્યનંદમના માર્ગદર્શન હેઠળ અંગ્રેજી સાહિત્યનો અભ્યાસ કરવાની તક મળી.